**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Košice**





**Propozície**

**LRU – Feeder**

**Liga juniorov - východ**

**1. dvojkolo**

**03.06.2022 – 05.06.2022**

**Košice – Hornád 4-0631-1-1**

Podľa plánu športovej činnosti pre rok 2022, Slovenský zväz športového rybolovu a SRZ Rada Žilina v spolupráci s MsO SRZ Košice usporiada športové rybárske preteky - 1. kolo Ligy juniorov – východ v LRU – feeder.

**Účastníci súťaže, jednotlivci v kategorii:**

U-P prípravka ( ročník narodenia 2013 až 2015)

U-15 ( ročník narodenia 2007 až 2012

U-20 ( ročník narodenia 2002 až 2006

**Termín prihlásenia: do 15.5.2022**

**Termín konania:** 03.06.2022 – 05.06.2022

**Miesto konania:** Hornád 4-0631-1-1, stará pretekárska trať v časti Nad jazerom,

**Organizačný štáb:**

Riaditeľ pretekov: Roman Šula

Garant rady SRZ: Ján Slašťan

Hlavný rozhodca: Róbert Feču

Sektoroví rozhodcovia: bude doplnené

Technický vedúci: Ján Slašťan

Bodovacia komisia: hlavný rozhodca + 2 zabezpečí organizátor

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené, alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Kategórie:**

* U-P prípravka (ročník narodenia 2013 až 2015) v sprievode zákonného zástupcu, alebo poverenej osoby. Pomoc pretekárovi počas pretekov je obmedzená na podoberanie úlovku, ak to mladý pretekár ešte nezvláda. Ostatné činnosti ako je nastraženie nástrahy, nahadzovanie a zdolávanie úlovku musí pretekár zvládať samostatne.
* U-15 (ročník narodenia 2007 až 2012) v sprievode zákonného zástupcu, alebo poverenej osoby
* U-20 (ročník narodenia 2002 až 2006)

**Technické pokyny:**

* Preteká sa v disciplíne U-P, U15 a U20 – registrovaní pretekári / bližšie info p. Slašťan 0905 810 461
* Súťaž je určená pre chlapcov a dievčatá. Neregistrovaní pretekári pri prezentácii vyplnia tlačivo „Žiadosť o registráciu“ a budú zaregistrovaní dodatočne.
* Pre vytvorenie kategórie je potrebné, aby sa prihlásilo minimálne päť pretekárov. Ak sa niektorá veková kategória pre nedostatok prihlásených nebude môcť otvoriť, prihlásení pretekári budú zaradení do vyššej vekovej kategórie.
* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Feeder a aktuálnych modifikácií pre rok 2022, s jedným feedrovým prútom na ktorom môže byť len jeden nadväzec s háčikom. Celý systém musí byť priebežný. Loví sa na nástrahy živočíšneho (kostniaky, pinky, hnojáky) a rastlinného pôvodu (kukurica, krúpy, pšenica). Patentku, pelety, rôzne cestá, pufiny a iné plávajúce nástrahy nie je povolené používať. Každý maloletý pretekár (kategória U15 a U prípravka) môže pretekať iba pod dozorom zákonného zástupcu, alebo ním poverenej osoby, prítomnej na trati, ktorá bude zodpovedať za bezpečnosť a konanie maloletého pretekára počas pretekov. Pretekár musí byť samostatný a  doprovod mu môže pomáhať len pri prenášaní a rozmiestnení výstroje (osadenie kresla, pretekárskej bedne) na lovné miesto. Ostatné veci, ako je príprava, rozloženie prútov, nastraženie nástrah, nahadzovanie, zasekávanie, zdolávanie a vylovenie ryby z vody, musí pretekár zvládať sám.
* Množstvo živej (kostniaky + pinky + hnojáky a pod.) je max. 2,5 l, patentka nie je povolená
* Množstvo krmiva je max. 12 l navlhčeného krmiva. Do tohto množstva sa počítajú hlina, kamienky, práškové posilovače a práškové farby, ktoré nemusia byť navlhčené, tekuté posilňovače, ktoré sú dovolené len v sprejovej forme, partikel, ako kukurica, konope, pšenica, krúpy a pod.
* Každý pretekár musí mať podberák s dlhou rúčkou a min. 3 m dlhú úlovkovú sieťku na prechovávanie rýb.
* Ak bude mať ryba háčik zažraný hlboko v pažeráku, alebo papuli, odstrihne sa vlasec čo najbližšie k háčiku a nesmie sa nasilu vytrhávať z pažeráka, alebo papule rýb. Za porušenie tohto bodu môže byť pretekár diskvalifikovaný.

**Pretekárska trať:** Hornád 4-0631-1-1, stará pretekárska trať v časti Nad jazerom

**Náhradná trať:**  Jazero Košice 4-0840-1-1

**Výskyt rýb:**  nosáľ, mrena, podustva, jalec, kapor, karas, plotica

**Časový program:**

**Piatok 03.06.2022**

nepovinný tréning od 09:00 - 16:00. Vykonávanie tréningu je možné za podmienky, že všetky ulovené ryby budú s náležitou opatrnosťou vrátené do vody bez možnosti sieťkovania.

**Sobota 04.06.2022**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod - kŕmenie

09:30 – 13:30 hod – preteky

13:30 - 14:00 hod – váženie

**Nedeľa 05.06.2022**

07:00 – 07:30 hod – prezentácia

07:30 – 08:00 hod – losovanie

08:00 – 09:20 hod – presun na stanovištia, príprava pretekára

09:20 – 09:30 hod - kŕmenie

09:30 – 13:30 hod – preteky

13:30 - 14:00 hod – váženie

14:45 – 15:30 hod – vyhodnotenie pretekov

**Rozpis signálov:** 1. signál – 9:20 kŕmenie

2. signál – 9:30 začiatok pretekov

3. signál – 13:25 5 minút do konca pretekov

4. signál – 13:30 koniec pretekov

**Záverečné ustanovenia:**

* Všetci pretekári musia mať platné preukazy člena SRZ, registrovaní pretekári musia mať platné registračné preukazy SZŠR.
* Preteky sa konajú za každého počasia. V prípade búrky sa preteky prerušia a ak ku prerušeniu dôjde po viac ako polovici, na preteky vyhradeného času lovu, (viac ako 2 hod), preteky budú ukončené a vyhodnotené.
* Každý pretekár sa zúčastňuje pretekov na vlastnú zodpovednosť, za maloletého pretekára a jeho konanie počas pretekov nesie plnú zodpovednosť sprevádzajúca dospelá osoba.
* Usporiadateľ si vyhradzuje právo zmeny propozícií v prípade nepredvídateľných okolností.

**Občerstvenie:** usporiadateľ nezabezpečuje.

**Ubytovanie:** usporiadateľ nezabezpečuje.

**Informácie o pretekoch:** na telefónnom čísle 0905 810 461, prihláška je v prílohe.

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!

Príloha: prihláška do súťaže

**SLOVENSKÝ ZVÄZ ŠPORTOVÉHO RYBOLOVU**

**PRIHLÁŠKA DO LIGY JUNIOROV**

pre rok **2022**

**Prihlásenie do kategórie:**  **U15 U20 Prípravka**

(zakrúžkujte vybranú kategóriu)

Meno a priezvisko: .......................................................

\*Číslo registračného preukazu športovca: .......................................................

Dátum narodenia: .......................................................

Člen ZO SRZ: .......................................................

Tel. kontakt: .......................................................

E - mail: .......................................................

\*Prihlášku do kategórie U15 a U20 (u pretekárov, ktorí nie sú starší ako 18 rokov) musí zaslať zákonný zástupca, resp. tréner alebo športový vedúci pretekára starší ako 18 rokov.

Meno zákonného zástupcu: .........................................................

Tel. číslo: .........................................................

E-mail: .........................................................

\*Pretekári, ktorí ešte neboli zaregistrovaní do registračného systému SZŠR a nemajú vystavený registračný preukaz športovca zašlú spolu s prihláškou vyplnenú „Žiadosť o registráciu fyzickej osoby – jednotlivca“, prípadne „Žiadosť o registráciu fyzickej osoby – jednotlivca do 18 rokov“. Na základe žiadosti im bude vystavený registračný preukaz športovca SZŠR.

„Žiadosť o registráciu fyzickej osoby – jednotlivca“ a „Žiadosť o registráciu fyzickej osoby – jednotlivca do 18 rokov“ sa dá stiahnuť na stránke SZŠR:

<https://www.szsr.sk/tlaciva-na-stiahnutie/>

V.................................... dňa.....................................